গ্রাম উন্নয়ন সমিতি (নেপাল)
গ্রাম উন্নয়ন সমিতি বা গ্রাম বিকাশ সমিতি (নেপালি: गाउँ विकास समिति, প্রতিবর্ণীকৃত: গাওঁ বিকাশ সমিতি) নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে (নেপালি: वडा) বিভক্ত ছিল।